L’última Ruta per l’Horta de 2018 acosta el món de les aus als seus participants
2025-07-24

L’Oficina de Sostenibilitat Local de l’Ajuntament de Burjassot, dirigida per la regidora de Medi Ambient Lluna Àrias, celebra aquest cap de setmana, concretament el dissabte 1 de desembre, l’última Ruta per l’Horta de 2018. Un programa que ha comptat amb el suport de gran nombre de veïns i veïnes del municipi els quals han tingut l’oportunitat, de manera gratuïta, de conéixer una mica millor l’horta de Burjassot.

Prèvia inscripció, els participants en la ruta podran realitzar una observació ornitològica, guiada per la Societat Valenciana d’Ornitologia. Així, podran observar i censar els ocells presents en l’horta en aquesta època de l’any i entrendre perquè aquests animals són tan importants en l’educació ambiental. La ruta començarà a les 9 del matí en la parada de metro de Burjassot.

Les inscripcions per a formar part de les rutes han de realitzar-se l’Oficina de Sostenibilitat Local, en el telèfon 96 364 95 15, o en el correu electrònic sostenibilitat@ayto-burjassot.es.

Amb aquesta ruta, l’Oficina de Sostenibilitat Local tanca el calendari de 2018 i ja està treballant en el del pròxim any que. Un programa que sempre és ben rebut per les ciutadanes i ciutadans de Burjassot, els quals tenen una oportunitat única de conéixer una part molt important del municipi d’una manera dinàmica i divertida.